cyanic-selkie/wikianc huggingface dataset:
Կաստալ Մաաֆի շրջան
Կաստալ Մաաֆի շրջան (ناحية قسطل معاف), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Կաստալ Մաաֆ քաղաքը։
2004 թվականի տվյալներով բնակչությունը կազմել է 30,959 մարդ ։ Քաղաքն ու շրջական ավանները կազմում են 245.76 քառ.կմ տարածք։
Ծանոթագրություններ
Կատեգորիա:Լաթակիայի գավառ Կատեգորիա:Սիրիայի շրջաններ
Թոմաս Մելորի
Թոմաս Մելորի (Sir Thomas Malory,), անգլիացի գրող, «Գիրք Արթուր արքայի և նրա՝ Կլոր սեղանի քաջակորով ասպետների մասին» ստեղծագործության հեղինակ։ Այն բաղկացած է Արթուր արքայի և Կլոր սեղանի ասպետների մասին ութ վեպերից և իրենից ներկայացնում է Արթուր արքայի մասին լեգենդի սպառիչ ժողովածու։ 1485 թվականին անգլիացի թարգմանիչ Ուիլյամ Քեքստոնը Մելորիի գիրքը հրատարակել է «Արթուրի մահը» խորագրով (Le Morte d'Arthur)։ Այն դարձել է Արթուրի առասպելի յուրօրինակ հանրագիտարան։
Ամենայն հավանականությամբ՝ Մելորին ծնվել է ազնվականի ընտանիքում, Ուորկշիր կոմսությունում 15-րդ դարասկզբին։ Սուղ տեղեկություններ են պահպանվել նրա կյանքի մասին։ Որպես ասպետ՝ մասնակցություն է ունեցել Սպիտակ և կարմիր վարդերի պատերազմին. կոմս Ուրոիկի կողմնակիցն է եղել։ 1444 կամ 1445 թվականին անգլիական պառլամենտում ներկայացրել է իր կոմսությունը։ Դուքս Բեկինհեմի կողմնակիցների հարձակման և ամուսնացած կանանց նկատմամբ բազմիցս տեղի ունեցած բռնությունների պատճառով բանտարկվել է Մաքստոկ ամրոցում, որտեղից փախուստի է դիմել՝ լողալով ջրով լի փոսը։
Կյանքի վերջին քսան տարիներն անցկացրել է բանտում, որտեղ և գրել է իր վեպերը։ Ակնհայտ է, որ գերության ընթացքում իր նախորդների՝ զգալի քանակով ձեռագրերն օգտագործելու հնարավորություն է ունեցել։ Անհայտ է մնացել, թե գրքում ինչպիսի դասավորություն են ունեցել վեպերը։ Հնարավոր է՝ վեպերի՝ մեզ ծանոթ դասավորվածությունը սահմանել է ընդօրինակողը կամ հենց ինքը՝ Ուիլյամ Քեքստոնը։
Մերոլին ի մի է հավաքել կելտական հեքիաթները, բազմաթիվ լեգենդներ և վեպեր՝ Արթուր թագավորի և «Կլոր սեղանի» ասպետների մասին ու դրանց մշակումները։ Գրել է վեպեր, որտեղ արտացոլվել են նրա ապրած ժամանակի տրամադրությունները։ Համարվում է, որ Մերոլիի ստեղծագործությունների համար աղբյուրներ են ծառայել ֆրանսիական ասպետական վեպերը։ Այնուամենայնիվ, Մերոլիին հաջողվել է իր աշխատություններին անգլիական կոլորիտ հաղորդել։
Ծանոթագրություններ
Կատեգորիա:Անգլիացի գրողներ Կատեգորիա:Անգլիացի բանաստեղծներ Կատեգորիա:Անգլիայի քաղաքական գործիչներ Կատեգորիա:Անգլիացի վիպասաններ
Վիկտորիա աշտարակ
Վիկտորիա աշտարակ (Victoria Tower), աշտարակը գտնվում է Վեստմինստերյան պալատի հարավարևելյան անկյունում, Լոնդոն։ Ինչպես և ամբողջ պալատը կառուցվել է նեոգոթիկ ճարտարապետական ոճով, ճարտարապետ Չարլզ Բերիի կողմից։ Աշտարակը պալատի աշտարակներից ամենաբարձրն է, բարձրությունը — 98.45 մ (323 ֆուտ), հայտնի է Էլիզաբեթի աշտարակը (Բիգ Բեն), որը Վիկտորիա աշտարակից ցածր է 2 մետրով։ Իր կառուցման ժամանակ այն եղել է ամենաբարձր քառակուսի աշտարակը։
Աշտարակը կոչվել է այդպես, ի պատիվ Վիկտորիա թագուհու, որը 1843 թվականի դեկտեմբերի 22-ին դրել է հիմքի առաջին քարը, սակայն նախագծի համաձայն աշտարակը պետք է անվանվեր Թագավորական աշտարակ (The King's Tower): Աշտարակը ամբողջությամբ կառուցվել է 1860 թվականին։ Աշտարակը կանգնեցվել է խորհրդարանի արխիվային փաստաթղթերի պահպանման համար։ 1834 թվականի հրդեհի ժամանակ  այրվել էին բոլոր փաստաթղթերը, միևնույն ժամանակ Համայքային պալատի և Լորդերի պալատի փաստաթղթեր էին այրվել, փաստաթղթերի մի մասը պահված էր եղել Զարդերի պալատում և չէր այրվել։
Չարլզ Բերիի հետ համատեղ, աշտարակի նախագծմանը մասնակից է եղել Օ. Ուելբի Նորթմորը, որն էլ հենց եղել է հիմնական նախագծի հեղինակը։ 14 հարկերից 12-ը զբաղեցնում են արխիվային Լորդերի պալատը և Միացյալ Թագավորության համայնքների պալատը։ Փաստաթղթերի պահպանման և տեղի բերելավման համար տարվել են երկու խոշոր վերանորոգումներ, առաջինը 1948-1963 թվականներին և երկրորդը 2000—2004 թվականներին։
Նաև պալատում  է գտնվում Sovereign´s Entrance (Գերիշխանության մուտք) կոչվող շքամութքը, որտեղից խորհրդարան է մտնում թագավորը կամ թագուհին նիստերի բացման ժամանակ։ Պալատում միապետի ժամանման ժամանակ դրոշաձողի վրա բարձրացնում են Royal Standard (Թագավորական ստանդարտ) — Բրիտանիայի թագավորի կամ թագուհու պաշտոնական դրոշը։ Մնացած օրերին բարձրացնում են Union Jack — Մեծ Բրիտանիայի դրոշը։
Ծանոթագրություններ
Կատեգորիա:Մեծ Բրիտանիայի տեսարժան վայրեր Կատեգորիա:Մեծ Բրիտանիայի աշտարակներ Կատեգորիա:Նեոգոթիկա Կատեգորիա:Լոնդոնի շենքեր և կառույցներ
Լուրու դը Բոն
Լուրու դը Բոն (Louroux-de-Beaune), համայնք Ֆրանսիայում՝ Օվերն մարզի Ալյեի գավառի Մոնլյուսոն շրջանում։ Մտնում է Մոնմարո կանտոնի կազմի մեջ։
Համայնքի INSEE կոդ՝ 03151։
Բնակչություն
Համայնքի բնակչությունը 2008 թվականին կազմում էր 183 մարդ։
Տնտեսություն
2007 թվականի տվյալներով 127 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 39-ը անգործունակ (ակտիվության ցուցանիշը 69,3 %, 1999 թվականին եղել է՝ 69,0 %)։ 88 աշխատունակ բնակիչներից 80-ը աշխատում էին (49 տղամարդ և 31 կին), անաշխատանք էին 8-ը (3 տղամարդ և 5 կին)։ 39 անգործունակ մարդկանցից 8-ը աշակերտներ կամ ուսանողներ են, 21-ը թոշակառու, 10-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հիր Ռանջա
Հիր Ռանջա՝ Փենջաբի ողբերգական ստեղծագոծություններից մեկն է, հավասար Միրզա Սահիբին և Սոհնի Մահիվալին ։ Գոյություն ունեն այս ստեղծագոծության մի քանի պատմելաձևեր։ Ավելի հայտնի է Վարիս Շահի «Հիր» ստեղծագործությունը, որը գրվել է 1766 թվականին։ Նա պատմում է Հիրի և նրա սիրելի Ռանջայի սիրո մասին ։
Կրճատ բովանդակություն
Գեղեցկուհի Հիրը ծնվել է Ջանգ ցեղին պատկանող Ջատերի հարուստ ընտանիքում, (այժմ Փանջաբ)։ Ռանջան, (ում անունը Դիդո էր, իսկ ազգանունը Ռանջա), կամ Ջատը, ով Ռանջաների ցեղից էր և չորս եղբայրներից ամենաերիտասարդը, ապրում էր Տախտ Հազարա գյուղում,Պակիստան, Չինաբ գետի ափին։ Նա իր հոր ամենասիրելի զավակն էր, ի տարբերություն իր եղբայրների, ովքեր պետք է աշխատեին, նա ֆլեյտա նվագելով (Բանսուրի ) անհոգ կյանք էր վարում։ Եղբայրների հետ հողի համար վեճի  պատճառով Ռանջան գնաց տնից։ Վարիս Շահի կողմից գրված էպոսի տարբերակում պատմվում է, որ Ռանջան լքել է տունը, քանի որ իր եղբայրները և նրանց կանայք հրաժարվել էին նրան սնունդ տալ։ Վերջ ի վերջո նա գնում է գյուղ, որտեղ ապրում է Հիրը և սիրահարվում նրան։ Հիրի հայրը նրան անասուններին խնամելու աշխատանքԴ է առաջարկում։ Հիրը նրա ֆլեյտա նվագելով հիանում և նույնպես սիրահարվում է նրան։ Նրանք երկար տարիներ գաղտնի հանդիպում էին, մինչև նրանց բռնեցին Հիրի ծնողները, Չուճակը, Մալկին և նրա քեռի Կայդոն։ Ծնողները և տեղի քահանան (մուլավին) համոզում էին Հիրին ամուսնանալ Սահիդ Քերի հետ։
Ռանջան ցավ էր ապրում։ Նա միայնակ թափառում է փողոցներով, մինչև հանդիպում է յոգերին (ացտեկներին)։ Նատի սարերում յոգական աղանդին պատկանող և ականջի պիրսինգի հիմնադրի «Կանֆատայի» հետ հանդիպումից հետո, Ռանջան դառնում է յոգ, ծակում ականջները և հրաժարվում նյութական աշխարհից։ Կրկնելով Աստծո անունը (Ռաբբ), նա թափառում է Փանջաբի փողոցներով և գնում այն գյուղը, որտեղ այժմ ապրում է Հիրը։
Միասին վերադառնալով գյուղ, որտեղ ապրում էին Հիրի ծնողները, նրանք ստանում են նրանց համաձայնությունը ամուսնության համար։ Սակայն ամուսնության օրը, Կայդոն թունավորում է Հիրի ուտելիքը, որպեսզի հարսանիքը տեղի չունենա։ Դա իմանալուց հետո Ռանջան նետվում է փրկելու Հիրին, սակայն արդեն ուշ է լինում, քանի որ Հիրն արդեն կերել էր թույնը և մահացել։ Վշտացած Ռանջան ուտում է մնացած թունավորված քաղցրավենիքը (լադդուն), որը կերել էր Հիրը և նրա կողքին մահանում է։
Հիրը և Ռանջան թաղված են Հիրի հայրենիքում Ջանգում։ Սիրահարները հաճախ այցելում են նրանց դամբարան։
Վարիս Շահի տարբերակը
Ասում են, որ Հիր և Ռանջա պոեմը ուրախ վերջաբան է ունեցել, բայց Վարիս Շահը փոփոխել է այն, դարձնելով ողբերգական, ինչպես նշված է վերևում, տալով պոեմին լեգենդի տեսք։ Սկզբում Վարիս Շահը պնդում էր, որ Հիրի և Ռանջայի պատմությունը ավելի խորը իմաստ ունի, մարդու ձգտումը Աստծուն։
Էկրանավորումները
1928 և 2013 թվականներին պոեմի սյուժեի հիման վրա մի քանի գեղարվեստական ֆիլմեր են նկարահանվել ։
Կորիզային ընկալիչներ
Կորիզային ընկալիչներ, մոլեկուլային կենսաբանությունում` սպիտակուցային բնույթի ընկալիչների տեսակ, որոնք ընկալունակ են ստերոիդային, վահանագեղձի յոդ պարունակող հորմոնների, ինչպես նաև մի շարք այլ մոլեկուլների նկատմամբ։
Կորիզային ընկալիչները տրանսկրիպցիայի գործոններ են, քանի որ կարող են անմիջականորեն միանալ ԴՆԹ-ին և այլ սպիտակուցների հետ կարգավորել գեների էքսպրեսիան ։ Կորիզային ընկալիչներով գենի էքսպրեսիան սովորաբար կատարվում է այն դեպքում, երբ լիգանդը միանում է ընկալչին։ Սրա արդյունքում ընկալիչը ձևափոխվում է (կոնֆորմացվում) և ակտիվանում, որից հետո` հարուցում գենի էքսպրեսիա ։ Այս հատկության շնորհիվ կորիզային ընկալիչները կարգավորում են օրգանիզմի զարգացումը, հոմեոստազն ու նյութափոխանակությունը։
Կորիզային ընկալիչները ընկալիչների մյուս տեսակներից տարբերվում են միայն մեկ հատկությամբ՝ կարողանում են անմիջապես կապվել և կարգավորել ԴՆԹ-ի էքսպրեսիան: Որպես արդյունք, կորիզային ընկալիչները կարևոր նշանակություն ունեն սաղմնային զարգացման և հետծննդյան շրջանում հոմեոստազի կարգավորման համար։
Սրանք դասակարգվում են ըստ ազդման մեխանիզմի և բնույթի   ։
Լիգանդներ
Այս գեներից շատերը կապված են տարբեր հիվանդությունների առաջացման հետ, որն էլ բացատրում է, թե ինչու ԱՄՆ Սննդի և դեղամիջոցների վերահսկման դեպարտամենտի կողմից հաստատված դեղամիջոցների շուրջ 13 %-ը կորիզային ընկալիչներ են ։ Կորիզային ընկալիչներից որոշները «որբ ընկալիչներ» են, քանի որ սրանց ներսածին (էնդոգեն) լիգանդները դեռևս անհայտ են։ Այս ընկալիչներից որոշները (FXR, LXR, և PPAR) կապում են նյութափոխանակային տարբեր միջանկյալ նյութեր՝ ճարպաթթուներ, լեղաթթուններ և այլն։ Հետևաբար, այս ընկալիչները կարող են գործել որպես նյութափոխանակային սենսորներ։ Կորիզային այլ ընկալիչներ (CAR և PXR) գործում են որպես քսենոբիոտիկների սենսորներ՝ կարգավորելով ցիտոքրոմ P450 ֆերմենտի էքսպրեսիան, որը փոփոխում է այս քսենոբիոտիկներին ։
Կառուցվածք
Կորիզային ընկալիչների մեծ մասի մոլեկուլային զանգվածը տատանվում է 50,000-100,000 դալտոնի սահմաններում։
Սրանք կազմված են կառուցվածքային հետևյալ դոմեններից.
N-ծայրը (A/B), ԴՆԹ կապող (C) և լիգանդ կապող (E) դոմենները բավականին կայուն են և անկախ միմյանցից, մինչդեռ D և, մասնակիորեն, C ծայրային դոմենները բավականին փոփոխական են ։ Դոմենների ուղղվածությունը խիստ տարբեր է ։
Գործունեության մեխանիզմ
Կորիզային ընկալիչները բազմաֆունկցիոնալ սպիտակուցներ են։ Կախված ազդման մեխանիզմից և լիգանդի բացակայության դեպքում նրանց դիրքից, ընկալիչները բաժանվում են երկու խմբի։
Փոքր չափսերի ճարպալույծ մոլեկուլներն անցնում են բջջաթաղանթով և կապվում ցիտոզոլում (I տիպի ընկալիչ) կամ կորիզում (II տիպի ընկալիչ) տեղակայված ընկալիչներին։ Միանալուց ընկալիչը ձևափոխվում է և կախված ընկալչի տիպից, կասկադային մեխանիզմով գործի են դրվում են մի շարք գործընթացներ, որոնք վերջում առաջցնում են գեների էքսպրեսիա։ Կորիզային ընկալիչների ևս երկու տեսակ կա. III տիպը նման է I տիպին, իսկ IV տիպը միացած է լինում ԴՆԹ-ին ։
I տիպի ընկալիչ
Այս ընկալիչները տեղակայված են ցիտոզոլում։ Երբ լիգանդը միանում է ընկալչին, ջերմային շոկի սպիտակուցն անջատվում է, սպիտակուցը՝ հոմոդիմերացվում, ընկալիչը տեղափոխվում է ցիտոզոլից կորիզ և կապվում ԴՆԹ-ի հատուկ տեղամասի հետ, որը հայտնի է հորմոնային պատասխանի տարր անվամբ  ։ I տիպի կորիզային ընկալիչների ենթատիպ 3-ի ներկայացուցիչներն են անդրոգենային, էստրոգենային, գլյուկոկորտիկոիդային և պրոգեստերոնային ընկալիչները  ։
Նշվում է, որ կորիզային ընկալիչների ենթատիպ 2-ի որոշ ընկալիչներ հորմոնային պատասխանի տարրերի շրջված կրկնությունների փոխարեն կարող են կապվել ուղիղ կրկնություններին:
Կան նաև կորիզային «որբ ընկալիչներ» ։
Կորիզային ընկալչի և ԴՆԹ-ի համալիրն ակտիվացնում է գենի որոշակի հատված։ Սրա վերջնական արդյունքում ձևավորված ի-ՌՆԹ-ի օժանդակությամբ սինթեզվում են այն սպիտակուցները, որոնք պատասխանատու են բջջում կատարվող գործընթացների փոփոխման համար։
II տիպի ընկալիչ
II տիպի ընկալիչներն, ի տարբերություն I տիպի, անկախ լիգանդի առկայությունից, տեղակայված են կորիզում։ Բացի այդ, ԴՆԹ-ի հետ այս ընկալիչները կապվում են որպես հետերոդիմերներ (սովորոբար՝ RXR-ի հետ)։ Լիգանդի բացակայության դեպքում II տիպի կորիզային ընկալիչները հիմնականում միացված են ճնշող (կոռեպրեսոր) սպիտակուցներին, որոնք ճնշում են գեների էքսպրեսիան։ Լիգանդի միացման դեպքում ճնշող սպիտակուցները տրոհվում են, իսկ դրանց փոխարենն առաջանում են կոակտիվացնող սպիտակուցները։ Այլ սպիտակուցները, ներառյալ ՌՆԹ պոլիմերազը, նպաստում են ի-ՌՆԹ-ի առաջացմանը, որի վերջնական արդյունքը սպիտակուցների սինթեզն է։
II տիպի կորիզային ընկալիչներն ունեն 1 ենթաընտանիք, որը ներառում է ռետինաթթվի ընկալիչը, ռետինոիդային X ընկալիչն ու թիրոիդային հորմոնների ընկալիչը ։
III տիպի ընկալիչ
III տիպի կորիզային ընկալիչները նման են I տիպի ընկալիչներին, և երկուսն էլ կապվում են ԴՆԹ-ին՝ հոմոդիմերների տեսքով։ Սակայն III տիպի ընկալիչներն, ի տարբերություն I տիպի ընկալիչների, կապվում են ուղիղ կրկնություններին:
IV տիպի ընկալիչ
IV տիպի կորիզային ընկալիչները կապվում են թե որպես մոնոմերներ, թե որպես դիմերներ, սակայն հորմոնային պատասխանի տարրի մեկ կեսին ընկալչի ԴՆԹ կապող մեկ դոմենն է միայն կապվում։
Տրամվայը Թբիլիսիում
Թբիլիսիի տրամվայի համակարգը շահագործվել է 1883-2006 թվականներին Վրաստանի մայրաքաղաքում՝ Թբիլիսիում։ 1960-ականներին մի քանի տարվա ընթացքում այն երկարացվել է՝ հասնելով 105 կմ-ի և ունեցել է 14 տարբեր երթուղիներ։
Կորիզային ընկալիչներ
Կոկարգավորիչ (կոռեգուլյատոր) սպիտակուցներ
Հորմոնային պատասխանի տարրին միացված կորիզային ընկալիչները հավաքագրում են այլ սպիտակուցներ (սրանք կոչվում են տրանսկրիպցիայի կոկարգավորիչներ), որոնք խթանում են կամ ճնշում համապատասխան թիրախային գենի տրանսկրիպցիան մՌՆԹ-ի վրա ։ Այս կոկարգավորիչներն ունեն տարբեր ֆունկցիաներ։ Օրինակ, քրոմատինի վերամոդելավորում (թիրախային գենը տրանսկրիպցիայի համար դառնում է շատ թե քիչ հասանելի), կամ այլ կոակտիվատոր սպիտակուցների միացման կայունացում։ Կորիզային ընկալիչները կարող են կապել կոկարգավորիչ սպիտակուցների կոնկրետ քանակ և ուղղակիորեն կամ անուղղակիորեն ազդել տրանսդուկցիայի բջջային մեխանիզմների վրա ։
Կոակտիվատորներ
Ագոնիստ լիգանդի և կորիզային ընկալչի միացման արդյունքում ընկալիչը ձևափոխվում է և միանում կոակտիվացնող սպիտակուցներին ։ Այս սպիտակուցները հաճախ ունեն ներքին հիստոն ացետիլտրանսֆերազ, որը թուլացնում է հիստոնների կապը ԴՆԹ-ի հետ և դրանով նպաստում գենի տրանսկրիպցիային ։
Տրամվայը Թբիլիսիում
Պատմություն
Տրամվայի համակարգը բացվել է 1883 թվականին։ Այն էլեկտրաֆիկացվել է 1904 թվականի հունիսից մինչև 1905 թվականի օգոստոսն ընկած ժամանակահատվածում, իսկ համակարգը, որ սկզբնականորեն հիմնադրվել էր որպես նախագիծ, հովանավորել է քաղաքապետարանը 1915 թվականին։ Սկզբնական ուղին փոխարինվել է 1933-1938 թվականներին ավելի լայն ուղիներով, որոնք համապատասխանում էին ԽՍՀՄ-ի պահանջներին։
Կորիզային ընկալիչներ
Ճնշողներ (կոռեպրեսորներ)
Անտագոնիստ լիգանդների միացումը կորիզային ընկալիչներին հարուցում է ընկալչի այնպիսի ձևափոխում, որի արդյունքում այն միանում է ճնշող (կոռեպրեսոր) սպիտակուցին։ Այս սպիտակուցներն, իրենց հերթին, հավաքագրում են հիստոն դեացետիլազներին, որոնք էլ ամրացնում են հիստոնների կապը ԴՆԹ-ի հետ և ճնշում գենի տրանսկրիպցիան։
Տրամվայը Թբիլիսիում
Պատմություն
Հետպատերազմական շրջանում տեղի ունեցան երկարացումներ, ճանապարհների երկարությունը հասավ 105 կիլոմետրի, և օգտագործվեցին ավելի քան 300 տրամվայներ։ Համակարգում RWZ-6 մակնիշի տրամվայներ էին, որ բերվել էին Ռիգայից և KTM-5s-եր՝ բերված Ռուսաստանից։ Ինչևէ, 1960-ական թվականներին տրամվայի ուղիները սկսեցին պակասել, և տրամվային փոխարինելու եկավ մետրոն։ Մինչև 2000 թվականը 14-ի փոխարեն սպասարկվում էր 8 երթուղի։ 2005 թվականին միայն մեկ գիծ էր աշխատում, որը մնաց մինչև 2006 թվականը։
Կորիզային ընկալիչներ
Ագոնիստներ
Ագոնիստներ են այն կողմնակի նյութերը, որոնք ազդելով ընկալիչների վրա, թողնում են նույն ազդեցությունը, ինչ ընկալիչների բնական լիգանդները։ Ներսածին լիգանդների (էստրոդիոլ, տեստոստերոն և այլն) ակտիվությունը, երբ նրանք կապված են ընկալիչներին, կարգավորում է գեների էքսպրեսիան։ Լիգանդով գենի էքսպրեսիայի խթանումը կոչվում է ագոնիստի պատասխան: Ներսածին (բնական) լիգանդներից բացի կորիզային ընկալիչները կարող են ակտիվանալ նաև որոշ սինթետիկ լիգանդներով։ Օրինակ, գլյուկոկորտիկոիդային ընկալիչը կարող է ակտիվանալ հակաբորբոքային դեղամիջոց դեքսամեթազոնով։
Տրամվայը Թբիլիսիում
Պատմություն
2006 թվականի վերջին Թբիլիսիի տրամվայի, ինչպես նաև տրոլեյբուսի գծերի հեռացվեցին։ Իսկ Թբիլիսիի մետրոն, որ բացվեց 1966 թվականին, շարունակում է օգտագործվել։
Կորիզային ընկալիչներ
Անտագոնիստներ
Կան սինթետիկ լիգանդներ, որոնք շրջափակում են բնական լիգանդների կամ ագոնիստների ազդեցությունը, քանի որ մրցակցային ձևով կապվում են ընկալիչների այն տեղամասերին, որոնց պետք է միանան ակտիվացնող լիգանդները։ Նման լիգանդները համարվում են անտագոնիստներ։ Օրինակ՝ միֆեպրիստոն դեղը, որը կապվում է գլյուկոկորտիկոիդային և պրոգեստերոնային ընկալիչներին, շրջափակում է համապատասխանաբար կորտիզոլ և պրոգեստերոն հորմոնների ազդեցությունը։ Անտագոնիստ լիգանդների ազդեցությամբ ընկալիչն այնպես է ձևափոխվում, որ ճնշվում է կոակտիվատորի և խթանվում կոռեպրեսորի կապումը։
Տրամվայը Թբիլիսիում
Համակարգի մնացորդներ
Որոշ տրամվայների գծեր այժմ մնացել են իրենց տեղերում։ Տրամվայի սյուներից շատերը ունեն այլընտրանքային օգտագործում. դրանք ծառայում են մոնտաժային աշխատանքներ իրականացվնելու համար։ Պատմական որոշ տրամվայներ օգտագործվում են որպես փողոցային սրճարաններ։
Կորիզային ընկալիչներ
Ներհակ ագոնիստներ
Որոշ կորիզային ընկալիչներ ագոնիստների բացակայության դեպքում թույլ չափով կարող են խթանել գենի տրանսկրիպցիան (սա կոչվում է հիմային ակտիվություն)։ Այն սինթետիկ լիգանդները, որոնք նվազեցնում են կորիզային ընկալիչների հիմային ակտիվությունը, կոչվում են ներհակ (հակադարձ) ագոնիստներ (inverse agonists) :
Տրամվայը Թբիլիսիում
Տրամվայի ապագան Թբիլիսիում
Գոյություն ունեն Թբիլիսիի տրամվայի համակարգը վերականգնելու պլաններ։ Պլանավորվում է նոր գծերի կառուցում ժամանակակից լուսային համակարգով ։
Կորիզային ընկալիչներ
Ընտրողական ընկալչային մոդուլյատորներ
Որոշ դեղամիջոցներ, որոնք ազդում են կորիզային ընկալիչների միջոցով, մի տեսակի հյուսվածքում թողնում են ագոնիստական, իսկ մյուսում՝ անտագոնիստական արդյունքներ։ Նման ագոնիստական-անտագոնիստական ազդեցություններ ունեցող դեղամիջոցները կոչվում են ընտրողական ընկալչային մոդուլյատորներ: Դրանցից են ընտրողական անդրոգեն ընկալչային մոդուլյատորը, ընտրողական էստրոգեն ընկալչային մոդուլյատորը և ընտրողական պրոգեստերոն ընկալչային մոդուլյատորը: Ընտրողական ընկալչային մոդուլյատորների ազդման մեխանիզմը խստորեն կախված է լիգանդի և ընկալչի քիմիական կառուցվածքից։ Այն հյուսվածքներում, որտեղ կոակտիվատոր սպիտակուցների խտությունն ավելի բարձր է, քան կոռեպրեսորներինը, լիգանդները գործում են որպես ագոնիստներ։ Դրան հակառակ, այն հյուսվածքներում, որտեղ շատ են կոռեպրեսորները, լիգանդները գործում են որպես անտագոնիստներ ։
Տրամվայը Թբիլիսիում
Ծանոթագրություններ
Կատեգորիա:Վրաստանի տրանսպորտ Կատեգորիա:Թբիլիսիի պատմություն
Կորիզային ընկալիչներ
Անդրճնշում
Կորիզային ընկալիչների ազդման ամենատարածված մեխանիզմը նրանց միացումն է ԴՆԹ-ի հորմոնային պատասխանի տարրին: Այս մեխանիզմը կոչվում է անդրակտիվացում (տրանսակտիվացում): Սակայն, որոշ կորիզային ընկալիչներ կարող են կապվել ոչ միայն ԴՆԹ-ին, այլև այլ տրանսկրիպցիայի գործոններին ևս։ Այս միացումը սովորաբար ապաակտիվացնում է երկրորդ տրանսկրիպցիոն գործոնին և կոչվում է անդրճնշում (տրանսռեպրեսիա) ։ Անդրճնշող ընկալիչների օրինակներ են գլյուկոկորտիկոիդային ընկալիչները։ Բացի այդ, ընտրողական գլյուկոկորտիկոիդային ընկալչային որոշ ագոնիստներ կարող են ակտիվացնել վերոհիշյալ ընկալիչներին անդրճնշման, քան թե անդրակտիվացման մեխանիզմով։ Սա ընտրողաբար բարձրացնում է ընտրողական գլյուկոկորտիկոիդների ցանկալի հակաբորբոքային և ոչ ցանկալի նյութափոխանակային արդյունքների բաժանումն իրարից։
Ոչ գենային մեխանիզմ
Կորիզային ընկալիչների ազդեցությունը գեների վրա և արդյունքի երևան գալը տևում է ժամեր, քանի որ այս գործընթացները բազմափուլ են և բազմագործոնային։ Սակայն դիտարկումները ցույց են տալիս, որ շատ ընկալիչների արդյունքներ (իոնային անցուղիների ակտիվության փոփոխություն) երևան են գալիս մի քանի րոպե անց։ Սա նշանակում է, որ կորիզային ընկալիչները կարող են ունենալ նաև ազդման այլ՝ ոչ գենային ուղիներ, որոնք տարբերվում են վերը նկարագրվածից։ Այն ժամանակ, երբ կորիզային ընկալիչների ոչ գենային ազդեցության մոլեկուլային թիրախները դեռ հայտնի չէին, կարծում էին, որ կան ընկալիչների տեսակներ, որոնք կապված են թաղանթի հետ, և ոչ թե տեղադրված ցիտոպլազմայում կամ կորիզում։ Բացի այդ, թաղանթին միացված ընկալիչները գործում են այլընտրանքային ազդանշանային տրանսդուկցիոն ուղով, որը ներգրավված չէ գենի կարգավորման մեխանիզմում   ։
Թիրոիդային հորմոնի կորիզային TRβ ընկալչով ոչ գենային ազդանշանման մոլեկուլային մեխանիզմը ներառում է ֆոսֆատիդիլինոզիտոլ 3-կինազը (PI3K) : Այս ազդանշանումը կարող է շրջափակվել TRβ-ում մեկ թիրոզինի փոխարինմամբ ֆենիլալանինով ։ Նման մկների հիպոկամպում թուլանում է սինապսային գործունեությունն ու սինապսային ճկունությունը ։
Ընկալիչների տեսակներ
Ստորև ներկայացվում են մարդկանց մոտ հանդիպող 48 հայտնի կորիզային ընկալիչներ, ինչպես նաև մի քանիսը, որոնք մարդկանց մոտ չեն լինում  ։
Պատմություն
Ստորև ներկայացվում է կորիզային ընկալիչների հետազոտման համառոտ պատմությունը ։
Արտաքին հղումներ
Կատեգորիա:Ընկալիչներ Կատեգորիա:Կենսաքիմիա
Հանադիի շրջան
Հանադիի շրջան (ناحية هنادي), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Հանադի քաղաքը։
2004 թվականի տվյալներով բնակչությունը կազմել է 27,080 մարդ ։ Քաղաքն ու շրջական ավանները կազմում են 66.22 քառ.կմ տարածք։
Ծանոթագրություններ
Կատեգորիա:Լաթակիայի գավառ Կատեգորիա:Սիրիայի շրջաններ
Լուրու դը Բուբլ
Լուրու դը Բուբլ  (Louroux-de-Bouble), համայնք Ֆրանսիայում՝ Օվերն մարզի Ալյեի գավառի Մոնլյուսոն շրջանում։ Մտնում է Էբրյոյ կանտոնի կազմի մեջ։
Համայնքի INSEE կոդ՝ 03152։
Բնակչություն
Համայնքի բնակչությունը 2008 թվականին կազմում էր 293 մարդ։
Արտաքին հղումներ
Կատեգորիա:Ֆրանսիայի համայնքներ
Յակուձա (ֆիլմ)
«Յակուձա» (The Yakuza), 1974 թվականի ԱՄՆ-ի և Ճապոնիայի համատեղ արտադրության գեղարվեստական, գանգստերական ֆիլմ՝ նկարահանված ռեժիսոր Սիդնի Փոլաքի կողմից ։ Ֆիլմում գլխավոր դերերը կատարել են Ռոբերտ Միտչեմը, Կեն Տեկակուրան, Բրայան Կիթը, Հերբ Էդելմեն, Կեյկո Կիսին և Ռիչարդ Ջորդանը։ Ֆիլմի պրեմիերան կայացել է 1974 թվականի դեկտեմբերի 28-ին Ճապոնիայում։
Սյուժե
Հարի Կիլմերը ստիպված էր վերադառնալ Ճապոնիա, որտեղ նա մի ժամանակ եղել էր, որ փրկի իր ընկեր Ջորջ Տաների աղջկան, ով ճապոնական մաֆիայի՝ Յակուձայի ձեռքն էր ընկել։ Հարիին ճանապարհում է իր օգնական-թիկնապահ Դաստին։ Հարին առաջին անգամ հայտնվել է Ճապոնիայում Առաջին համաշխարհային պատերազմի ժամանակ։ Նա նույնիսկ սիրահարվել էր ճապոնացի Էյկո Տանակին, ում եղբայրը՝ Կեն Տանական, ինչպես պարզվեց խաբեբա էր։ Հարին Էյկոյին առաջարկություն արեց, սակայն նա մերժեց նրան։ Դրանից հետո Հարին վերադարձավ ԱՄՆ։
Արտաքին հղումներ
Կատեգորիա:1974 ֆիլմեր Կատեգորիա:Ամերիկյան մարտաֆիլմեր Կատեգորիա:Ճապոնական մարտաֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Անգլերեն ֆիլմեր Կատեգորիա:Ճապոներեն ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Warner Bros. ֆիլմեր Կատեգորիա:Ամերիկյան քրեական ֆիլմեր
Fetish (Սելենա Գոմեսի երգ)
«Fetish», ամերիկացի երգչուհի Սելենա Գոմեսի երգը, ամերիկացի ռեփեր Գուչի Մենի մասնակցությամբ։ Երգը թողարկվել է 2017 թվականի՝ հունիսի 13-ին, որպես սինգլ։ Երգի հեղինակներն են՝ Քլոյա Անջելիդես, Բրետտ Մակլաֆին, Ջինո Բարլետտա, Սելենա Գոմեզ և Ռադրիկ Դեվիս։ Որպես պրոդյուսեր հանդես են եկել՝ Ջոնաս Ջիբերգը և The Futuristics:
Պատմություն
Ավելի շուտ մտադրություն է եղել, որ Գուչի Մենը կներկայանա որպես հրավիրված արտիստ, բայց Jamz 99 ռադիոկայանին հարցազրույց տալու ժամանակ, Մենը հաստատել է նախագծում իր մասնակցությունը ։
Գոմեսը տեղադրել է մի քանի հանելուկային նկարներ իր ինստագրամի էջում, կապված նոր սինգլի հետ։ Շապիկի պատկերը նկարահանել է ֆեյշն-լուսանկարիչ Պետրոյ Կոլլինզը, ով նաև նկարահանել է Գոմեսին «Bad Liar»-ի շապիկի համար։ Նկարում հենց ինքը երգչուհին է, կանգնած ծխացող ավտոմեքենայի դիմաց, ձեռքին մթերքներով թղթե փաթեթ ։
Թողարկում
2017 թվականի հունիսի 13-ին կայացել է սինգլի թողարկումը։ Թրեքը հասանելի է ներբեռնման և ստրիմինգի համար։ Լիրիկական հոլովակը բացառապես ներկայացվել է Spotify ստրիմինգակական ծառայությունում ։
Երաժշտական հոլովակի պրեմիերան կայացել է 2017 թվականի հունիսի 26-ին։ Տեսահոլովակի ռեժիսորը Պետրո Կոլլինզն է ։
Սյուժե
Հոլովակը սկսում է 3 դրվագներից։ Սկզբում Գոմեսը թաց մազերով և գայթակղիչ կերպով ջրի կաթիլները կաթում են դեմքին, իսկ հետո Սելենա Գոմեսը հայտնվում է խամրած-դեղին զգեստով ու պայուսակներով։ Դրվագը նման է երգի շապիկին։ Այնուհետև Սելենա Գոմեսը մասնակցում է մի շարք տարօրինակ գործողությունների։ Սեփական տանը թրջված երգչուհին ճաշի սեղանին նստած իր վրա է թափվում ջուրը ինչպես անձրև։ Հետո նա օճառ է ուտում, գտնում է ջարդված գինու բաժակ և սկսում տարօրինակ բաներ անել, մաքրում է շրթներկը ատամներից։ Շուտով հայտնվում է Գուչի Մենը ծխով լի նկուղում ռեփ կարդալով։ Հոլովակը վերջանում է Սելենա Գոմեսը սառնարանի մեջ կադրով։
Քննադատում
Entertainment Weekly-ից Նիկ Ռոմանոն նշել է, որ Գոմեսի կերպարը համապատասխանում է նրա չարական կպչուն կերպարներին։ Սելենայի ոճաբանը Ստելլա Գրինսպենը, ով աշխատում էր հոլովակի վրա, իր հարցազրույցը Vogue-ում․ «Ինչքան Սելենայի բնավորությունը զարգանում է, այնքան իր զգեստը դառնում է սովորական, խամրած դեղին զգեստը նայվում է այնքան գեղեցիկ, իսկ հետո մենք տեսնում ենք իրեն Սիմոնա Ռոշի գժացած զգեստով, որտեղ նորից թափանցում է իր ներքնազգեստը»։ Սիմոնա Ռոշի զգեստը այնպես լավ է գործել քանի որ Սիմոնան ձևավորում է իր հագուստն առաջին տեղը հատկացնելով կանացիությանը։ Նրա զգեստները շատ գեղեցիկն են, բայց նաև շատ բացասական կողմեր ունեն ։
Բաբկեն Սիմոնյան
Գործունեություն
1975 թվականից, Հայաստանում առաջինը, զբաղվում է սերբագիտությամբ։ Բանաստեղ­ծու­թյունների, էսսեների, ակնարկների, ուղեգրությունների 13 գրքի և շուրջ 900 հրապարակումների հեղինակ է։ Դրանց գերակշիռ մասը վերաբերում է հայ-սերբական գրական ու մշակութային կապերին, ինչպես նաև սերբահայ գաղթօջախի հիմնախնդիրներին։ Բելգրադում մասնակցել է գրողների (1992-2013) և թարգմանիչների (1988-2019) միջազգային տարբեր հանդիպումների, պոեզիայի ամենամյա փառա­տոների, գրքի միջազգային տոնավաճառների։ Նրա մի շարք ստեղ­ծա­գործություններ թարգմանվել են ռուսերեն, սերբերեն, սլովակերեն, բուլղարերեն, ուկրաիներեն, ռումիներեն, ֆրանսերեն, իտալերեն, անգ­լերեն, էստոներեն, հունգարերեն և տեղ գտել գրական տարբեր ժողովածուներում ու հանդեսներում։ Հայ-սերբական գրական և մշա­կու­թային կապերը զարգացնելու և ամրապնդելու գործում ունեցած վաս­տակի համար 1993 թվականին պարգևատրվել է Սերբիայի մշակույթի նախարարության «Ոսկե կրծքանշանով» և դիպլոմով։
Հայ մանկագրությունը Սերբիայում ներկայացնելու համար 1998 թվականին նրան շնորհվել է «Իլյա Միլոսավլևիչ-Կոլարաց» հուշամեդալ։ «Բալկանյան կրակների միջով» ուղեգրությունների և էսսեների գրքի համար 1994 թվականին Կոսովոյի Պեչ քաղաքում տեղի ունեցած գրքի միջազգային տոնավաճառում արժա­նացել է «Սուրբ Սավա» գրական մրցանակի։ 2002 թվականից «Մատի­ցա սրպսկա»-ի անդամ է։
1980 թվականից թարգմանություններ է կատարում սերբական գրականությունից։ Կազմել ու իր առաջաբաններով հրատարակել է հայ և սերբ գրողների ստեղծագործությունների ժողովածուներ։ Թարգմանական շուրջ 30-ամյա գործունեության համար 2010 թվականին նրան շնորհվել է Մայր Աթոռ Սբ․ Էջմիածնի և Հայաստանի գրողների միության «Կանթեղ» մրցանակ, իսկ 2011 թվականին նրան շնորհվել է Սերբիայի թարգմանիչների միության մրցանակ։ Հայ-սերբական մշակու­թային կապերն ամրապնդելու և թարգմանական գրականության բնա­գավառում ներդրած ավանդի համար 2012 թվա­կանին պարգևատրվել է Հայաստանի մշակույթի նախարարության ոսկե մեդալով, ինչպես նաև «Բրանկո Ռադիչևիչ» միջազգային գրա­կան մրցանակով։ Հայ-սերբական գրական և մշակութային կապերի բնագավառում 40-ամյա գործունեության համար 2015 թվականին պարգևատրվել է Սերբիայի Հանրապետության Ոսկե մեդալով։ 2018 թվա­կանին պարգևատրվել է «Ապոլոն» միջազգային գրա­կան մրցանակով։ Կատարողական արվեստի համաշխարհային ասոցիացիան նրան շնորհել է մշակույթի վաստակավոր գործչի (2019) և պատվավոր դոկտորի (2020) կոչումներ։
Զբաղվել է նաև դասախոսական աշխատանքով. նրա նախաձեռ­նու­թյամբ Երևանի Վալերի Բրյուսովի անվան լեզվաբանական համա­լսարանում 2003 թվականին, ՀՀ-ում առաջին անգամ, բացվել են սեր­բերենի կանոնավոր գործող դասընթացներ։ 2005–2006 ուսումնական տարում սերբերեն է դասավանդել նաև Երևանի պետական համալսարանի ռուսական բանասիրության ֆակուլտետում։
Բարձր գնահատելով գրականության և հայ-սերբական մշակութային կապերի բնագավառում Բաբկեն Սիմոն­յանի երկարամյա ծառայություններն ու վաստակը՝ Սերբիայի կառա­վարության որոշմամբ 2006 թվականի նոյեմբերին նա նշանակվել է Հայաստանի Հանրապետությունում Սերբիայի Հանրապետության պատվավոր հյուպատոս ։
Ռաբիայի շրջան
Ռաբիայի շրջան (ناحية ربيعة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Ռաբիա քաղաքը։
2004 թվականի տվյալներով բնակչությունը կազմել է 8,214 մարդ ։ Քաղաքն ու շրջակա ավանները կազմում են 212.04 քառ. կմ տարածք։
Ծանոթագրություններ
Կատեգորիա:Լաթակիայի գավառ Կատեգորիա:Սիրիայի շրջաններ
Պարանոյիկ (հեռուստասերիալ)
«Պարանոյիկ» (Paranoid), բրիտանագերմանական քրեական-դրամատիկ հեռուստասերիալ, որի պրեմիերան կայացել է 2016 թվականի սեպտեմբերի 22-ին Մեծ Բրիտանիայի ITV հեռուստաալիքով։ Միջազգային լսարանի համար սերիալը հասանելի դարձավ Netflix սթրիմինգային ծառայությունում 2016 թվականից։ Ինդիրա Վարմանը, Ռոբերրթ Գլենիսթերը և Դինո Ֆետչերը համապատասխանաբար կատարել են Նինա Սուրեշի դետեկտիվ-սերժանտի, դետեկտիվ-կոնստեբլ Բոբի Դայի, և դետեկտիվ-տեսուչ Ալեք Վեյֆելդի գլխավոր դերերը ։
Սյուժե
Դետեկտիվի սյուժեն կենտրոնացված է խուզարկուների խմբի վրա, որոնք աշխատում են հորինված Վադմուր քաղաքում։ Դետեկտիվները ուսումնասիրում են բժշկի սպանությունը, որ տեղի է ունեցել մանկական խաղահրապարակում։ Հեթքերը ոստիկանությանը տանում են գերմանական դեղագործական ընկերություն, և դետեկտիվները օգտվում են Դյուսելդորֆի ոստիկանների օգնությունից, որպեսզի բացահայտեն հանցագործությունը ։
Ծանոթագրություններ
Կատեգորիա:Նեթֆլիքսի բնօրինակ ծրագրեր Կատեգորիա:Բրիտանական դրամա հեռուստասերիալներ Կատեգորիա:Անգլերեն հեռուստասերիալներ
Կամպոկիարո
Կամպոկիարո (Campochiaro), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Վահուր Աֆանասև
Ստեղծագործական կյանքը սկսել է քնարական բանաստեղծություններով 1998 թվականին «Vikerkaar» գրական ամսագրում։ 2000 թվականին հրատարակել է բանաստեղծությունների առաջին ժողովածուն, իսկ երկու տարի անց՝ պատմվածքների ժողովածուն։
Կամպոկիարո
Բնակչությունը կազմում է 634 մարդ, բնակչության խտությունը կազմում է 18 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Վահուր Աֆանասև
Նրա ստեղծագործությունները տպագրվել են Ռումինիայի, Հունգարիայի, Ֆինլանդիայի և մի շարք այլ երկրների հատընտիր ժողովածուներում։
Կամպոկիարո
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վահուր Աֆանասև
2011 թվականին այցելել է Հայաստան, մասնակցել ՀՀ մշակույթի նախարարության կազմակերպած «Գրական տապան» միջոցառմանը ։
Ծանոթագրություններ
Կատեգորիա:Էստոնացի բանաստեղծներ Կատեգորիա:Էստոնացի ռեժիսորներ Կատեգորիա:Էստոնացի երաժիշտներ Կատեգորիա:Տարտուի համալսարանի շրջանավարտներ Կատեգորիա:Բանաստեղծներ այբբենական կարգով
Չանչքերի
Չանչքերի  (ჩანჩქერი) գյուղ Վրացական Հանրապետության Կախեթի մարզ երկրամասի Գագրայի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր
Գրեբեշոկ (գյուղ)
Գրեբեշոկ  կամ Անիխանստա (աբխազ.` Аныханста, გრებეშოკი), գյուղ Աբխազիայի Գագրայի շրջանում, Գագրայից 5 կմ արևմուտք։ Գտնվում է ծովի մակարդակից 200 մ բարձրության վրա։
Բնակչությունը
1959 թվականի տվյալներով, գյուղում ապրում էր 371 մարդ` հիմնականում հայեր և ռուսներ ։ 1989 թվականին, գյուղի բնակչության թիվը 254 էր, հիմնականում կրկին հայեր և ռուսներ ։
Բնակիչները զբաղվում են ծխախոտի, եգիպտացորենի, ցիտրուսային կուլտուրաների մշակությամբ, այգեգործությամբ։ Խորհրդային տարիներին գյուղում գործում էր առողջարան։ Երեխաները հաճախում էին Օրեխովո գյուղի հայկական ութամյա դպրոցը։
Գրեբեշոկի հայերը եկել են Սամսունից և Օրդուից` 1904 թվականին։
1992 թվականին, Աբխազիայի կառավարության կողմից գյուղը վերանվանվել է Անիխանստա։
Ծանոթագրություններ
Կատեգորիա:Վրաստանի գյուղեր Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր
Ալ-Հաֆֆայի շրջան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Հաֆֆայի գավառ
Դոնկաստեր
Դոնկաստեր (Doncaster), քաղաք Մեծ Բրիտանիայում՝ Անգլիայի պատմա-աշխարհագրական մարզում ։ Դոնկաստերի շրջանի վարչական կենտրոնն է։
Ըստ 2011 թվականի մարդահամարի տվյալների՝ Դոնկաստեր քաղաքի բնակչությունը կազմում է 109 805 մարդ ։
Ընդհանուր ակնարկ
Քաղաքը գտնվում է Մեծ Բրիտանիայի կենտրոնական հատվածում՝ Անգլիայում։ Միացյալ Թագավորության 15-րդ խոշորագույն քաղաքն է՝ 109 805 մարդ բնակչությամբ։
Այն գտնվում է Անգլիայի ավանդական հանքաարդյունաբերական տարածաշրջանում։ 1970-1980-ականներին հանքերի փակվելուց հետո քաղաքի տնտեսությունը անկում ապրեց և քաղաքը հազիվ հաղթահարելով լճացումը կարողացավ զարգացնել սպասարկման ոլորտը և դառնալ Մեծ Բրիտանիայի կարևորագույն տրանսպոտային հանգույցներից մեկը։
Ծանոթագրություններ
Կատեգորիա:Մեծ Բրիտանիայի քաղաքներ Կատեգորիա:Անգլիայի քաղաքներ
Ֆիլիպպո Տուրատի
Ֆիլիպպո Տուրատի, իտալացի քաղաքական գործիչ, հրապարակախոս, ռեֆորմիզմի գաղափարախոսներից։ 1892 թվականին իտալական աշխատավորների կուսակցության (1895 թվականից՝ Իտալական Սոցիալիստական Կուսակցություն, ԻՍԿ) հիմնադիրներից էր։ 1896-1926 թթ.՝ պառլամենտի դեպուտատ, ԻՍԿ-ի պառլամենտական խմբի առաջնորդ։
Ծանոթագրություններ
Կատեգորիա:Իտալիայի քաղաքական գործիչներ Կատեգորիա:Հրապարակախոսներ Կատեգորիա:Իտալացի բանաստեղծներ Կատեգորիա:Իտալացի լրագրողներ Կատեգորիա:Իտալացի սոցոլոգներ
Մայք Ալվարադո
Մայք Ալվարադո (Mike Alvarado; ), ամերիկացի պրոֆեսիոնալ բռնցքամարտիկ, կիսամիջին (մինչև 66,7 կգ) և առաջին կիսամիջին (մինչև 63,5 կգ) քաշային կարգի ներկայացուցիչ։
Կենսագրություն
Մայք Ալվարադոն ծնվել է Կոլորադոյի Դենվեր քաղաքում։ Նրա զարմիկը եղել է «փետուր» քաշային կարգի (մինչև 47 կգ) բռնցքամարտիկ Ռիկի Լոպեզը։ Նրա կենսաբանական հայրը՝ Ռոն Ցիսներոսը, նույնպես զբաղվել է բռնցքամարտով։ Երբ Ալվարդոն փոքր է եղել, հայրը լքել է նրանց ։
Կարիերան սիրողական բռնցքամարտում
Սիրողական ռինգում Ալվարադոն ունեցել է 41 մարտ, որոնցից 36-ը ավարտվել է նրա հաղթանակով։
Դարձել է Կոլորադո նահանգի կրկնակի չեմպիոն։ 2001 թվականին պարտություն է կրել Անդրե Դիրելլայից։ 2003 թվականին մասնակցել է ԱՄՆ-ի բռնցքամարտի առաջնությանը։
Կարիերան պրոֆեսիոնալ բռնցքամարտում
Ալվարադոյի առաջնաելույթը պրոֆեսիոնալ ռինգում եղել է 2004 թվականի փետրվարին։ 2007 թվականին դատավորների մեծամասնության որոշմամբ հաղթել է մեքսիկացի բռնցքամարտիկ Կառլոս Մոլինային։
2008 թվականի մայիսի 9 վարկանշային մենամարտում նոկաուտի է ենթարկել ամերիկացի բռնցքամարտիկ Մայքլ Ռոսալեսին (20-1)։
2011 թվականի մայիսին նոկաուտի է ենթարկել գանացի բռնցքամարտիկ Ռեյա Նահային և նվաճել WBC վարկածով մայրցամաքային չեմպիոնի տիտղոսը։ 2011 թվականի հուլիսին նվաճել է IBF վարկածով Լատինական Ամերիկայի չեմպիոնի տիտղոսը՝ հաղթելով մեքսիկացի Գաբրիել Մարտինեսին։ Տիտղոսի առաջին պաշտպանության ժամանակ նոկաուտի է ենթարկել Բրիյեդիս Պրեյսկոտին։
2012 թվականի ապրիլի 14-ին միավորների առավելությամբ հաղթել է ամերիկացի բռնցքամարտիկ Մաուրիսիո Էրերուին։
2012 թվականի հոկտեմբերի 13-ին պրոֆեսիոնալ ռինգում կրել է իր առաջին պարտությունը։ Բրենդոն Ռիոսը նոկաուտի է ենթարկել նրան ։
2013 թվականի մարտի 30-ին ռևանշի ժամանակ Մայք Ալվարադոն միավորների առավելությամբ հաղթել է Բրենդոն Ռիոսին և նվաճել WBO վարկածով աշխարհի չեմպիոնի տիտղոսը ։
2013 թվականի հոկտեմբերի 19-ին կրել է իր երկրորդ պարտությունը։ Ռուս բռնցքամարտիկ Ռուսլան Պրովոդնիկովը տեխնիկական նոկաուտի է ենթարկել նրան։
Արտաքին հղումներ
Կատեգորիա:Ամերիկացի բռնցքամարտիկներ Կատեգորիա:Մարզիկներ այբբենական կարգով Կատեգորիա:Բռնցքամարտիկներ այբբենական կարգով
Չիգրիփշ (գյուղ)
Չիգրիփշ  (նաև Չիգիրիփշ, Չագրիփշ, նախկինում` Թխեմի, աբխազ.` Чагрыпш, ჩიგრიფში) գյուղ Աբխազիայի Գագրայի շրջանում, Գագրայից 3 կմ հյուսիս-արևմուտք։ Գտնվում է ծովի մակարդակից 500 մ բարձրության վրա։
Բնակչությունը
1959 թվականի տվյալներով գյուղում ապրում էր 321 մարդ, հիմնականում հայեր, աբխազներ, վրացիներ և ռուսներ ։ 1989 թվականին գյուղն ուներ 285 բնակիչ, մեծամասնությունը հայեր ։
Բնակիչներն զբաղվում են ծխախոտի և ցիտրուսների մշակությամբ, այգեգործությամբ, պտղաբուծությամբ, բանջարաբուծությամբ և անասնապահությամբ։
Հայերը եկել են Տրապիզոնից` 1912 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Հին կրակի օր
Հին կրակների գիշեր, առաջացել է 1992 թվականին Էստոնիայի և Ֆինլանդիայի ծովի ափերին, հետագայում նաև սկսել են նշել Բալթիական շրջանի այլ պետություններ։ Ըստ ավանդույթի փայտը սկսում են վառել օգոստոսի վերջին շաբաթ օրը մայրամուտի ժամանակ, մոտավոր ժամը 20:30-21.30 սահմաններում։
Լեգենդ
Հին ժամանակ, դեռևս վիկինգների շրջանում, կրակը հնարավորություն էր տալիս հաղորդագրություներ ուղարկել։ Նրանք կրակը օգտագործում էին, որպեսզի Բալթիկ ծովից եկող նավարկողները կարողանան գտնել ճիշտ ափը, աշխատում էր միայն մի համակարգ և նրանք դրանց միջոցով նամակներ էին ուղարկում։ Հին կրակների օրն այսօր նույնպես ավանդույթ է և մարդիկ այն նշում են նախնիների հիշատակը հարգելու համար։ Միևնույն ժամանակ այս տոնը ունի միջոցառումներ և էգոլոգիական նպատակ՝ մենք ունենք մի ծով և այն պետք է պահպանվի։ Հին կրակների գիշերը և տարբերվող միջոցառում է և զբոսաշրջիկների համար ամառային հանգստի բանալիներից է։ 2009 թվականին միջոցառումն առաջին անգամ նշել են ազգային մասշտաբով, muinastuled.ee կայքը հրավիրել էր մարդկանց ոչ միայն կրակ վառելու լողափներում, այլ նաև ստեղծել է վեբ քարտեզ կրակի համար, որպեսզի ամեն մեկը կարողանա նշել իր կրակի տեղը ։ Ամեն տարի վեբ-քարտեզում նշում են ավելի քան 700 կրակի տեղ, կայքում գրանցված է ավելի քան 10 հազար մարդ ։
Տուղրիլ բեկ
Տուղրիլ Բեկ (բառացի՝ բազեիշխան), սելջուկյան թուրքերի պետության հիմնադիր։ Մելշուկի թոռը։ Եղբոր՝ Չակիր Բեկի հետ գլխավորել է օղուզների սելջուկյան միավորումը։ 1038 թվականին նվաճել է Խորասանի մի մասը և Նյուշապուհում հռչակվել սուլթան։ 1040 թվականին ջախջախել է Ղազնևիների պետության (10-12-րդ դարերում, Միջին Արևելքում) զորքը։ 1040-1055 թվականների ընթացքում նվաճել է Խորեզմը, Իրանի մեծ մասը, Ատրպատականը, Իրաքը, 1055 թվականին մտել է Բաղդադ։ Աբբասյան Կաիմ խալիֆան հարկադրված էր Տուղրիլ Բեկին սուլթանի, այնուհետև՝ «Արևելքի և Արևմուտքի թագավորի» տիտղոս։ Տուղրիլ Բեկի օրոք սելջուկները բազմիցս արշավել են (1047, 1048, 1054 թվականներին՝ Տուղրիլ Բեկի գլխավորությամբ) Հայաստան, կողոպտել ու ավերել բազմաթիվ գավառներ ու քաղաքներ, սակայն անհաջողություն կրել Մանազկերտում և Վանանդում։
Կատեգորիա:Թուրքիայի պատմություն
Դիադինի լեռնանցք
Դիադինի լեռնանցք, լեռնանցք Թուրքիայում, համանուն լեռներում։ Դիադինի լեռնանցքը իրար հետ է կապում Ալաշկերտը ու Բայազետը։ Հնում այստեղով է անցել Հայաստանի քարվանային բանուկ ճանապարհներից մեկը ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ Կատեգորիա:Հայկական լեռնաշխարհի լեռնանցքներ
Այն ալ-Թինայի շրջան
Այն ալ-Թինայի շրջան (ناحية عين التينة ), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում ։ Գտնվում է երկրի հյուսիս-արևմուտքում՝ Լաթակիայի մարզում ։ Հանդիսանում է Ալ-Հաֆֆայի գավառի հինգ շրջաններից մեկը։ Կենտրոնն է Այն ալ-Թինա քաղաքը։
2004 թվականի տվյալներով բնակչությունը կազմել է 6,825 մարդ ։ Քաղաքն ու շրջակա ավանները կազմում են 54.09 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Հաֆֆայի գավառ
Շոջո մանգա
Շոջոն ( 少女漫画) մանգայի այ ենթաժանրն է, որի նպատակային աուդիտորիան 10-13 տարեկան աղջիկներն են։ Անվանումը կարելի է թարգմանել որպես «պուճուր աղջիկ»։ Շոջո մանգան ընդգրկում է բազմաթիվ թեմաներ և գրաֆիկական տարբեր ոճեր, պատմական դրամայից մինչև գիտա-ֆանտաստիկա, որոնք հաճախ կենտրոնանում են մարկային ռոմանտիկ հարաբերությունների ու հույզերի վրա։ Իրականում, շոջո մանգան չի առանձնացնում կոնկրետ ժանրեր իր մեջ, սակայն ուղղությունը ընտրված է կոնկրետ թիրախային դիտորդի ճաշակին համապատասխան։ Օրինակներ են Candy Candy, Cardcaptor Sakura, Fruits Basket, Fushigi Yuugi, Ouran High School Host Club, Pretty Cure, Princess Ai, Princess Tutu, Revolutionary Girl Utena, Lovely Complex, Romeo x Juliet, Sailor Moon, Skip Beat, Shugo Chara!, Tokyo Mew Mew, Rose of Versailles, Kaichou wa Maid-sama, Vampire Knight, Special A, Nana և Brothers Conflict-ը։
Պատմություն
Հատկապես աղջիկների համար նախատեսված ամսագրերը, որոնք հայտնի են Շոջո անվանումով, առաջին անգամ հայտնվեցին 1903 թվականին Շոջո կայի ( 少女界 Աղջիկների աշխարհ) ստեղծումով։ Այս գործը շարունակեցին ուրիշներ, ինչպիսիք են Շոջո Սեկայը ( 少女世界 - աղջիկների աշխարհ) (1906 թ.) և երկար կյանք ունեցած Շոջո նո Տոմոն ( 少女の友- աղջիկների ընկեր)։
Ժանրը սիրվեց ու հայտնի դարձավ բոլորովին վերջերս, 2010-ական թվականներին, երբ ասպարեզ իջավ «Puella Magi Madoka Magica», որի մռայլ մթնոլորտն ու հասուն թեմաները լսարան գտան մահո-շոջոյի նպատակային աուդիտորիայի սահմաններից դուրս։ Պարզագույն, մի էջանոց մանգան այս ամսագրերում հայտնվել է 1910 թ.-ին, իսկ 1930-ական թվականներին արդեն ավելի հասուն հումորային դրվագները դարձան աղջիկների ամսագրերի մեծամասնության անբաժանելի մասը։ Ամենահայտնի մանգան՝ Կատսուջի Մասումոտոյի «Կուրուկուրու Կուրումի-չանը» ( くるくるクルミちゃん), Շոջո նո տոմոյի էջերին է հայտնվել 1938 թ.-ին։ Երկրորդ Համաշխարհային պատերազմի տարիներին «կոմիքսը, որն ընդունվում էր որպես թերևս մակերեսային, սկսեց անհետանալ»։ Հետպատերազմյան շոջո մանգան, ինչպիսին է օրինակ Շոսուկե Կուրականեի հայտնի Անմիտսու Հիմեն, տառացիորեն հետևեց մինչպատերազմյան տարիների պարզ հումորային դրվագների նմուշին։ Սակայն Օսամու Տեզուկայի հետպատերազմյան հեղափոխությունը, որը մանկական մանգայի մեջ ներառեց ինտենսիվ դրամա և լուրջ թեմաներ, արագորեն տարածվեց շոջո մանգայի վրա, մասնավորապես նրա Րիբոն նո Կիշիի ( リボンの騎士- արքայադուստր-ասպետը) հսկայական հաջողությունից հետո։ Ամերիկյան «Bewitched» շարքի 1960-ական թվականների ճապոնական կրկնօրինակումը սիրվեց երիտասարդ ճապոնուհիների լողմից, ինչը ոգեշնչեց Միցուտերու Յոքոյամային ստեղծել «Վհուկ Սալլին» անիմեն։ Այն հեռուստաէկարններին հայնտվեց 1966 թվականին ու դարձավ առաջին մահո-շոջո անիմեն, որը շոջոյի ևս մեկ ենթաժանր էր։ Մինչև 1960-ական թվականների կեսը, շոջո մանգայի վրա աշխարող տղամարդիկ քանակապես գերազանցում էին նույն ոլորտում աշխատող մի խումբ կանանց (օրինակ Տոշիկո Ուեդա, Հիդեկո Միզունո, Մասակո Ուատանաբե և Միյակո Մակի)։ Շատերը, ինչպես Տեցույա Չիբան, աշխատում էին, որպես նորեկներ, որոնք պատրաստվում էին փոխել իրենց ուղղությունը դեպի շոնեն մանգա ( 少年 «տղաներ»), որը ստեղծվել է 2003 թ. և որի նոր ուղղվածության այցեքարտը «Magical Girl Lyrical Nanoha»-ն էր։ Իր մանգայի հետազոտության համար Չիբան հետաքրքրվել է իր կնոջից աղջիկների զգացումների մասին։ Այդ ժամանակ ընդհանուր աշխատավայրերը կանանց համար իրենց ցուցակում չէին ներառում մանգայի նկարիչ դառնալը։ Տեզուկայի դինամիկ ոճը շոջո մանգային համապատասխանեցնելը (որը իր էությամբ միշտ «կենցաղային» բնույթ էր կրում) դարձավ մարտահրավերի նետումը։ Թորնի խոսքերով՝
Վաղ շոջո մանգայի համար բնորոշ էին դեռահաս աղջիկները և՛ որպես հերոսուհիներ, և՛ որպես ընթերցողներ, բացառությամբ այն դեպքերը, երբ մտցվում էին ֆանտաստիկ տարրեր (ինչպես «Princess-Knight»-ի մեջ) կամ ֆոնային կամ հեռավոր վայր ու ժամանակ, ռոմանտիկ սերը հերոսուհուն համար շարունակում էր մնալ կարևորագույն մաս։ Սակայն ընթերցողի միջին տարիքը բարձրանում է, հետաքրքրությունները փոխվում են։ 1960-ական թվականների կեսին ոլորտի փոքրաքանակ կանանցից մեկը, Յոշիկո Նիշիտանին, սկսում է նկարել պատմություններ Ճապոնիայի ժամանակակից դեռահասների սիրո մասին։ Սա ժանրի դրամատիկ վերափոխման նշանն էր։ 1950-1969 թթ. Ճապոնիայում պահանջարկը մանգայի նկատմամբ հասնում է աննախադեպ չափերի, որն ուղեկցվում է նրա երկու հիմնական մարկետինգային ժանրերի՝ շոնենի (մանգա տղաների համար) ու շոջոյի (մանգա աղջիկների համար) միջև տարբերակման ստվարացումով։ 1969-1971 թթ. մանգայի կին հեղինակների նոր ալիքը նորից վերափոխեց ժանրը։ Ոմանք, ինչպիսիք են Հագիո Մոտոն, Յումիկո Օշիմին և Կեիկո Տակեմիյան, հայտնի դարձան դեհանա նո նիջու յոն նեն գումի ( 花の24年組-24 Թվականի խումբ, անունը տրվել է, նրանցից շատերի տարեթվի պատճառով՝ Շովա՝ 24 կամ 1949 թ.)։ Այս ազատորեն որոշված խումբը տարբեր փորձարկումներ է կատարել բովանդակության ու մատուցման ձևի հետ, հայտնագործելով այնպիսի նոր ենթաժանրեր, ինչպիսին է Շոնեն-Այ-ը, և ստանալով երկար ժամանակ քննադատվող շոջոյի մասին քննադատների աննախադեպ գովեստները։ Նույն սերնդի այլ կին հեղինակներ, ինչպիսիք են Րիյոկո Իկեսան, Յուկարի Իչիջոն և Սումիկա Յամամոտոն, իրենց ստացան ընթերցողի աննախադեպ աջակցությունը այնտիպի հիթերով, ինչպիսիք են համապատասխանաբար ππԲերուսաիյու նո Բարա]]-ն ( ベルサイユのばら - «Վերսալի վարդը», Դեզաինաա-ն ( デザイナ- «Դիզայները»), և Էեսու վո նարաե-ն ( (エースをねらえ!- «Սառույցի նպատակը»)։ 1970-ական թվականների կեսից, կանայք ստեղծել են շոջո մանգայի ճնշող մեծամասնությունը. արժեքավոր բացառություններ են Մինեո Մայան և Շինջի Վանդան։ 1975-2009 թթ. շոջո մանգան շարունակում է իր ոճական զարգացումը, որն ուղեկցվում էր նոր ձևավորվող իրարից տարբեր, սակայն որոշակի նմանություններ ունեցող ենթաժանրերի ձևավորմամբ։ Յուկարի Ֆուջիմոտոն զգում է, որ 1990-ական թվականների ժամանակ շոջո մանգան կանգնում է ինքնորոշման խնդրի առաջ։ Նա հասկանում է որ Պարսից ծոցի պատերազմը ազդել է «հասարակության ճակատագրի համար պայքարող աղջիկների», ինչպիսիք են Red River-ը, Basara-ն, Magic Knight Rayearth-ը և Sailor Moon-ը, զարգացման վրա։ Նա զգում է, որ 1990-ականների շոջո մանգան ցույց է տալիս երկու կանանց միջև էմոցիոնալ կապը ավելի ուժեղ, քան կնոջ և տղամարդու միջև կապը։ Ենթաժանրերի մեծամասնությունը ներառում են սիրավեպ, գիտա-ֆանտաստիկա, ֆենտեզի, մահո-շոջո, յաոյ և «Տիկին Կոմիքս» ( ռեդիսու レディース, ռեդիկոմի レディコミ, ջոսեի女性)։
Նշանակությունն ու արտասանությունը
Քանի որ «շոջո» ճապոներեն տառացիորեն նշանակում է «աղջիկ», արևմտյան համարժեքը հիմնականում օգտագործում է միջինը՝ աղջիկների մանգա ( 少女漫画- շոջո մանգա) կամ անիմե աղջիկների համար ( 少女向けアニメ- շոջո մուկե անիմե)։ Զուգահեռ կիրառվող տերմիններ՝ Շոնենը, Սեինենը և Ջոսեյը նույնպես ծագել են մանգայի և անիմեի դասակարգումից, նմանատիպ որակավորմամբ։ Քանի որ տերմինոլոգիան սկիզբ է առնում ճապոնական հրատարակիչներից, Արևմուտքի հետ մշակութային տարբերությունները պարզ նշանակում են, որ մակնշումը անգլերենով հակված է բավականին տարբերվել, երբ տիպերը հաճախ խառնվում են և հաճախակի սխալ դրվում։ Ճապոներենի տարադարձումի հետ կապված անհամապատասխանումների պատճառով հրատարակիչները կարող են 少女 (գրված しょうじょ հիրագանայում) լրիվ այլ կերպ փոխարինել։ Ամենատարածված կերպով, Շոջոն հետևում է Անգլերենի հնչյունաբանությանը, պահպանում է արտասանությունը և պահանջում է միայն ASCII մուտքագրում։ Ըստ Հեպբրնի տարադարձի, շոջոն օգտագործում է երկար ձայնավորի համար մակրոն, չնայած Latin 1 տառատեսակի տարածվածությունը հաճախ հանգեցնում է դրա փոխարեն ցիրկումֆլեքսի մտցման, ինչպես shôjo բառում։ Շատ անգլա-լեզու տեքստեր ուղղակի արհամարհում են երկար ձայնավորները և օգտագործում shojo տեսքը, որով տեղիք են տալիս սխալմունքի 処女-ի հետ ( shojo, նշանակում է «կույս»), ինչպես նաև մյուս հնարավոր նշանակությունների։ Եվ վերջապես, թարգմանիչները կարող են կիրառել Նիհոն-Շիկի կանա ուղղագրության հայելային արտացոլման տիպը՝ syôjyo, կամ syoujyo։